СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ ЗА ОТРАЗЯВАНЕ НА СТАНОВИЩАТА,

ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТ НА НАРЕДБА ЗА ПРИДОБИВАНЕ НА КВАЛИФИКАЦИЯ ПО ПРОФЕСИЯТА „СЕРЖАНТ (СТАРШИНА ЗА ВОЕННОМОРСКИТЕ СИЛИ) - КОМАНДИР“

| Име/  наименование | Предложения | Приемане/не приемане на предложението | Мотиви |
| --- | --- | --- | --- |
| 03 ноември 2021 г. 01:17:46 часа  ivanmihalev | Коментар 1  В т. 2. Описание на професията, подточка 2.1. Трудови дейности, отговорности, ..., се посочва, че "Основните отговорности на сержанта (старшина за Военноморските сили) командир са:   * управлява и командва малки военни формирования (група, разчет, екипаж, отделение, бойна част на кораб, секция на кораб и други формирования до взвод и приравнени включително) в мирно и военно време, като оценява обстановката, взема решения, отдава заповеди и разпореждания, ръководи бойните тактически действия на формированието;..."   В НАТО и МО/БА се използва словосъчетанието "командване и управление". В тази връзка, е удачно вместо "- управлява и командва...", да се изпише "- командва и управлява".  Съгласно разпоредбите на § 1., т. 10, от Допълнителните разпоредби на ЗОВСРБ, ""Военно формирование" е взвод, рота, батарея, батальон, дивизион, ескадрила, полк, бригада, база или друга структура от въоръжените сили, която е организационно и икономически обособена.". В тази връзка, "...(група, разчет, екипаж, отделение, бойна част на кораб, секция на кораб и други формирования до взвод и приравнени включително)...", не съответства на посочената в Закона дефиниция за военно формирование, още повече "малко".  Да отпадне "малки военни формирования (", а скобата ")" да се трансформира в запетайка ",".  Съгласно разпоредбите на чл. 55, ал. 4, от ЗОВСРБ, "Командирите и началниците във въоръжените сили при осъществяване на правомощията си издават ЗАПОВЕДИ.". В тази връзка, текстът "отдава заповеди и разпореждания", да се промени на "отдава заповеди". | Приема се  Приема се  Не се приема | Текстът освен с разпоредбата на ЗОВСРБ е съобразени и с предвиденото в чл. 8, ал. 3 от Устава за войсковата служба на ВС. |
| 03 ноември 2021 г. 01:18:17 ч.  ivanmihalev | Коментар 2  Пак в същата подточка 2.1. се посочва, че "Сержантът (старшината за Военноморските сили) - командир използва: въоръжение, военна техника, бойни припаси, взривни материали и пиротехнически средства, материали и *консумативи*, запасни части и принадлежности за ремонт (стационарни и подвижни), техническа и административна документация, колективни и индивидуални средства за защита, униформено облекло, различна апаратура, техника, пособия, *консумативи* и др.". В този текст, думата "консумативи" се среща два пъти. Предлагам текстът ", консумативи и др.", да стане "и др.".  В последния абзац на подточка 2.1. се посочва, че "Нормалната продължителност на служебното време на военнослужещия – сержант (старшина за Военноморските сили) - командир е 8 часа дневно и 40 часа седмично, при 5-дневна работна седмица. Задължението за служебно време и за разположение на военнослужещия – сержант (старшина за Военноморските сили) – командир е в съответствие със Закона за отбраната и въоръжените сили на Република България.".  Този въпрос вече е изяснен в Чл. 194. (1) от ЗОВСРБ, поради което следва да отпадне целия абзац. По логиката която се залага в настоящата наредба, министърът на отбраната следва да издаде наредби, в които да определи нормалната продължителност на служебното време и задължението за разположение за всички останали категории военнослужещи.  Другият вариант е, текстът да придобие вида "Нормалната продължителност на служебното време и задължението за разположение на военнослужещия – сержант (старшина за Военноморските сили) – командир се определя със Закона за отбраната и въоръжените сили на Република България." | Приема се  Приема се вторият вариант | Текстът е прецизиран като е предвидено, че нормалната продължителност на служебното време и задължението за разположение на военнослужещия – сержант (старшина за Военноморските сили) – командир се определят при условията и по реда на Закона за отбраната и въоръжените сили на Република България и подзаконовите актове по прилагането му. |
| 03 ноември 2021 г. 01:20:33 ч.  ivanmihalev | Коментар3  Как точно ще се реализира ЕРУ 6, след като няма изисквания за ниво поне 2-2-2-2 съгласно S6001, и не се извършва езиково обучение?  ЕРУ 20. Тактико-специална подготовка на формированията за комуникационно-информационна поддръжка  20.3. РУ Изгражда радио, радиорелейна, тропосферна, сателитна, проводна и оптична свръзка  В момента са предложени за обществено обсъждане "ПРАВИЛА за използване на радиочестотен спектър за радиосъоръжения от любителска радиослужба". В този документ се използва терминът "радиовръзка", а не "радиосвръзка". Поначало, думата "свръзка" е русизъм. Предвид приетата и в други нормативни актове езикова норма, предлагам вместо "свръзка", да се използват термините "връзка" или "комуникации".  Оптичната връзка е тип проводна връзка, поради което е удачно "оптична" да отпадне, а да се добави "визуална".  23.3. РУ / 26.3. РУ / 29.3. РУ / 32.3. РУ - "Познава организацията на свръзките във ВМС на Република България и НАТО"  "Свръзките" да стане "комуникациите".  23.5. РУ П*ознава преносните и стационарни средства за гасене на пожар на кораба*  *"преносните" да стане "преносимите"*  24.2. РУ Познава свързочната материалната част на въоръжение във ВМС  "свързочната материалната част" да стане "комуникационната материална част" или "комуникационната и информационната материални части". | Не се приема  Частично се приема  Приема се  Приемa се | ЕРУ 6 се реализира, тъй като в учебния план са заложени през втория срок на обучение 120 (сто и двадесет) часа английски език, което на напълно достатъчно.    Приема се използването на термина „комуникации“, но термина „визуална“ не се прилага. |
| 03 ноември 2021 г. 01:23:09 ч.  ivanmihalev | Коментар4  3.2. Описание на единиците резултати от учене (ЕРУ)  ЕРУ 1  Резултат от учене 1.3:  Компетентности  - Анализира рисковете за възникване на пожар или аварийна ситуация, прави предложения за актуализиране на вътрешнофирмените правила за пожарна и аварийна безопасност  - Участва в създаването на организация за овладяването на възникнал пожар и/или авария, в съответствие с установените вътрешнофирмени правила за пожарна и аварийна безопасност  Използва се терминът "вътрешнофирмени". Какво се има предвид, при положение, че Наредбата касае военнослужещи и военни формирования?  ЕРУ 4  Резултат от учене 4.1: Обработва информация и съдържание с информационни и комуникационни технологии (ИКТ)  Знания  Думата "интернет" има две основни значения - първото е технически термин и най-общо означава съвкупност от взаимно свързани компютърни мрежи, второто се използва като име на възникналата на базата на ARPANET глобална компютърна мрежа - Интернет/Internet. Във втория случай думата се изписва с главна буква, защото се явява съществително собствено име. В тази връзка, когато думата "интернет" се използва в настоящия документ за обозначаване на глобалната компютърна мрежа, същата следва да се изписва с главна буква - Интернет.  Резултат от учене 4.4: Осигурява защита на електронната среда  Умения   * Идентифицира подвеждащи и/или злонамерени съобщения и интернет страници   Може би се има предвид уебстраници? Изразът "интернет страници" е по-скоро сленг, отколкото технически термин.   * Разпознава файлове, представляващи зловреден софтуер   Как точно го прави, след като дори най-добрите антивирусни софтуери се затрудняват в това? - да отпадне. | Приема се  Не се приема  Приема се  Приема се | Посочените текстове са прецизирани  В официалния правописен речник на българския език. С., БАН, Просвета, 2012, с. 306 е описдано, че думата „интернет“ се пише с малка буква. |
| 03 ноември 2021 г. 01:24:20 ч.  ivanmihalev | Коментар5  ЕРУ 6  Резултат от учене 6.3: Комуникира успешно на чужд език във връзка с професията  След като не се посочват изисквания за владеене на чужд език, как и кога ще се реализира 6.3? За да бъдат покрити тези изисквания, обучаемият трябва да завърши курса поне с 2-2-2-2.  ЕРУ 8  Резултат от учене 8.7: Притежава военно-медицинска подготовка  Знания/ Умения/ Компетентности  Защо не се споменава нищо за огнестрелни рани? Това за което се подготвя военнослужещия, е да използва оръжие във военен конфликт. В една такава ситуация, огнестрелната рана ще бъде най-често срещаната травма, поради което военно-медицинска подготовка за обработка на такива рани ще бъде жизнено важна.  Резултат от учене 8.8: Притежава военно-топографска подготовка  Не се споменава нищо за спътникови система за навигация, като GPS, Beidou, ГЛОНАСС и др. Това е пропуск в подготовката на обучаемите, предвид все по-широкото разпространение на тези системи във военното дело.  ЕРУ 9  Наименование на единицата: Техничека подготовка  "Техничека" да стане "Техническа".  ЕРУ 19  Резултат от учене 19.3: Притежава техническа подготовка по комуникационни и информационни системи  Знания (и Критерии за оценяване:)   * Дефинира принципите за изграждане на радио, радиорелейна, тропосферна, сателитна техника, проводни и оптични кабелни техники и системи   Оптичните кабели са тип проводна линия. Проводник и кабел често се използват като синоними, въпреки, че техническо погледнато има разлика между двата термина. Удачно би било вместо "проводни и оптични кабелни техники и системи", да се използва "кабелни техники и системи" или "Дефинира принципите за изграждане на радио, радиорелейни, тропосферни, сателитни и кабелни техники и системи". | Не се приема се  Не се приема  Не се приема  Приема се  Приема се | ЕРУ 6.3 се реализира, тъй като в учебния план са заложени през втория срок на обучение 120 (сто и двадесет) часа английски език, което на напълно достатъчно.  В учебния план и програма на кадетите, които са съставени в зависимост от интересите на обучаемите, потребностите на ВС и в съответствие с изискванията на ЗПОО, е заложено изучаването на видовете рани. Не е необходимо в ДОС-а това да бъде включено, тъй като съгласно чл. 13а от ЗПОО държавните образователни стандарти по [чл. 22, ал. 2, т. 6 от Закона за предучилищното и училищното образование](https://web.apis.bg/p.php?i=2669543&b=0" \l "_blank)  определят: изисквания към кандидатите; описание на професията; единици резултати от учене; изисквания към материалната база;. изисквания към обучаващите.  Съгласно мотивите по предходния коментар, като в допълнение следва да се отбележи, че в учебния план и програма е заложена темa „Основен преглед на Глобални Навигационни Спътникови Системи (ГНСС)“ с цел получаване на знания и умения за спътниковите системи както и определяне на местоположението на приемници, независимо от метеорологичните условия. |
| 03 ноември 2021 г. 01:25:29 ч.  ivanmihalev | Коментар 6  ЕРУ 20.  Резултат от учене 20.3: Изгражда радио, радиорелейна, тропосферна, сателитна, проводна и оптична свръзка  Да стане "Изгражда радио, радиорелейни, тропосферни, сателитни и проводни комуникации".  Кабелните линии са медни или оптични, според материала който се използва за производството им. Словосъчетанието "проводни и оптични", е най-малкото технически неиздържано.  Знания / Умения / Компетентности  Навсякъде да се използва "комуникации" вместо "свръзки".  Резултат от учене 20.4: Устройва технически комуникационно-информационни възли  Знания  "Дефинира със структура елементите и видовете комуникационно-информационни възли"  Съгласно Ръководството за оперативно-техническа служба в комуникационно-информационните възли (КИВ), в БА има два вида КИВ - КИВ и опорен КИВ (ОКИВ).  В тази връзка, текстът да се промени на "Дефинира със структура елементите на комуникационно-информационните възли (КИВ) и опорните КИВ.".  ЕРУ 23  Резултат от учене 23.4: Обяснява осигуряване на живучестта на кораба  Умения  "Изпълнява плана за (БЖК)" да стане "Изпълнява плана за БЖК".  Резултат от учене 23.5: Познава преносните и стационарни средства за гасене на пожар на кораба  Резултат от учене 32.5: Познава преносните и стационарни средства за гасене на пожар на кораба  "преносните" да се промени на "преносимите"  Критерии за оценяване:   * Изготвя план за осигуряване на кораба със видове доволствия и гориво-смазочни материали   "със" да стане "с"  ЕРУ 24  Резултат от учене 24.2: Познава свързочната материалната част на въоръжение във ВМС  "свързочната материалната част" да стане "комуникационно-информационната материална част"  Знания / Умения  "свързочна/ свързочната" да стане "комуникационна / комуникационната"  "радиосвръзката" да стане "радиокомуникациите"  ЕРУ 23 / ЕРУ 26 / ЕРУ 29 / ЕРУ 32  Резултат от учене 23.3: / Резултат от учене 26.3: / Резултат от учене 29.3: / Резултат от учене 32.3: Познава организацията на свръзките във ВМС на Република България и НАТО  "свръзките" да стане "комуникациите"  Знания / Умения / Компетентности  "свързочна" да стане "комуникационна"  "свръзка/и" да стане "комуникации"  "радиосвръзка"да стане "радиокомуникации" | Приема се  Приема се  Не се приема  Приема се  Приема се  Приема се  Приема се  Приема се  Приема се | Не е необходимо да се конкретизират КИВ, съгласно условията за оборудване и разполагане, предназначението им в КИС и принадлежността им съгласно Ръководството за организацията на оперативно-техническата служба на комуникационно-информационните възли на въоръжените сили |

В изпълнение на чл. 26, ал. 2 от Закона за нормативните актове, проектът на НАРЕДБА ЗА ПРИДОБИВАНЕ НА КВАЛИФИКАЦИЯ ПО ПРОФЕСИЯТА „СЕРЖАНТ (СТАРШИНА ЗА ВОЕННОМОРСКИТЕ СИЛИ) - КОМАНДИР“, ведно с мотивите към нея са публикувани на интернет страницата на МО и на Портала за обществени консултации **(дата на откриване: 02.11.2021 г. – дата на приключване: 02.12.2021 г.)**